Бұқар жырау ауданы

«Ақжар негізгі мектебі»КММ

Мектеп педагог- психологы:

Жабай Н.М.

Тіл – ұлттың қазынасы

Тіл – біздің асыл қазынамыз, қарым – қатынас құралы. Қастерлеп, сақтау біздің парызымыз.

«Тіл жұрттың жаны. Тілінен айырылған жұрт – жойылған жұрт» - деп Халел Досмұхамедұлы атамыз айтқандай, жанымызға қалай алаң болсақ, тілімізгеде соншалықты бекем болуымыз керек. Тілімізді жоғалтып алғанымыз, елімізді жоғалтқанымыз. Тілді құрметтеуді, шұбарлатпауды әрбір адамзат санасына терең ұғынса, қорғаса екен. Әрбір адам өз ана тілін білуге, мемлекеттік тілді меңгеруге міндетті.

Тіл – әр тәуелсіз елдің мақтанышы, абыройы.

Тіл – қай ұлтта болмасын қасиетті ұғым. Менің ана тілім – қазақ тілі. Бойыма ана сүтімен дарыған. Тілдер күні – 5-інші қыркүйек. Бізде міндетті түрде аталып өтіледі.

Мен өз еліммен, тіліммен мақтана, бүкіл әлемге жар сала аламын. Қазақ тілі - өте бай, таза тіл. Ана тілі – ұрпақтан, ұрпаққа жеткізетін, сақтап отыратын қазынамыз.

Қазіргі таңда тілімізді шұбарлатып жүргендер қаншама. Тіпті қазақ бола тұра, осынау қанымызда қайнап жатқан ана тілімізді білмей, түсінбей тұрған азамат пен азаматшаларымыз баршылық. Осы жағдай менің жаныма батып, табаныма қадалған тікенектей жүрегімді ауыртады. Әрбір қазақ баласы тіліне жанашыр болса деймін, жас ұрпаққа ұғындырса деймін. Сонымен қатар, тағы бір қынжылтатын жайт, жастарымызды үйретер, сақталып келген тілімізді ұрпағына жеткізер деп біз үлгі тұтатын, үлкен ата – апаларымыз, аға – әпкелеріміз да тілімізді шұбарлатып, я болмаса өз тілінде сөйлей алмай тұрғаны көңіліме қаяу салады. Әрине, бес саусақ бірдей емес , дегенменеде қоғамымызда бар, көзімізбен көріпте жүрміз.

Әрине, әр нәрсенің екі ұшы болатындай, мұңайтатын жағымен қатар қуантатындай түстарыда аз емес.

Қазақстан – көп ұлтты мемлекет, өзге ұлт өкілдері біздің тілімізді үйренуге құштар, сөйлепте жүр. Біздің жалынды жастарымыздың ішіндеде ат салысып, ана тілімізді шет елге таныстырып жүргендерде бар. Елімізде ана тілімізді, жас ұрпақ бойына дарыту жолында көптеген іс – шаралар ұйымдастыруда.

«Өзге тілдің бәрін біл, өз тіліңді құрметте», көптеген елдің тілін білу қазіргі заманның басты талаптарының бірі емеспе, белгілі бір маман иесі болсаң, тіл білу артық етпейді деп ойлаймын. Дегенменде айтқым келетіні басқа тілдерді білу , сол ұлт сияқты , солардың дәстүрімен жүру деген сөз емес, әрине біл , тек өз тіліңді бойыңдағы ана тіліңді ұмытпа, өзге елге барсаңда құрметте, жадыңда сақта. Өзге тілді білу, сол ұлтпен өз ұлтыңа тең қарайсың. Ал, ана тілін ұмытқан адам өз халқының өткеніненде болашағынанда қол үзеді.

Тіл – өмір жалғасы десемде болар, қанша ақын, жазушыларымыз тіл туралы жырға қосқан, тілдің қадір, құдіретін санамызға жеткізерміз деген мақсатпен артынан сондай тамаша нақыл сөздерін, ақылдары мен құнды жырларын қалдырған. Тіліміз, еліміз үшін аянбай еңбек еткен, жерімізді маңдай терлерімен сақтап қалған осынау , ата - бабаларымызды ұмытпау , соның ішінде айтқан өсиеттерін ұмытпау біздің адами борышымыз деп санаймын.

Ұрпақ тәрбиесіде осы тілге тығыз байланысты. Тіл мәселесі елбасымыздыңда назарынан тыс қалып жатқан жоқ, әр бір үндеуінде жастарға сенетіндігін жеткізіп сенім артып отырғандығын жеткізеді.

Бұған елбасымыздың «Қазақтың болашағы - қазақ тілінде», «Ана тілі – бәріміздің анамыз, үйткені ол ұлтымыздың анасы» деген сөздері дәлел бола алады. Жаңа президентіміз Қасым – Жомарт Тоқаевта «тәуелсіздіктің тірегінің бірі – тіл» екендігін ұмытпайды. Өз жолдауында «қазақ тілінің мемлекеттік тіл ретінде рөлі күшейіп, ұлтаралық қатынас тіліне айналатын кезеңі келді деп есептеймін» деген болатын. Осыдан-ақ, халқымызды ынтымақтастыққа, бірлесе жұмыс істеуге шақыратындығы байқалып тұрады.

Ана тілім- байлығым, жан дүниемнің айнасы. Мен тілімнің шұбарланғанына жайдан – жай қарап отыра алмаймын. Себебі Отанымның өсуіне, көркейуіне тигізер үлесі мол. Ал Отаным көркейсе менің жанымда көркейе түспек.

Мен сөзімнің соңында тағыда айтамын, айтудан жалықпаймын. Мен Отанымды, Тәуелсіз Қазақстанымды, қасиетті мекенімді, қазынаға толы жерімді, болашағы жарқын қазақ тіліммен мақтанамын.

Ана тілімізді қадірлеп ұстасақ, еліміздің болашағыда жарқын болмақ. Мен еліміздің жастарына, болашағымызға сеніммен қараймын.